kalixlouiis/myanmar-wikipedia-corpus huggingface dataset:
ပါတီမှတ်ပုံတင်ခြင်း ၂၀၂၄ ၂၀၂၃ ခုနှစ် ဇန်နဝါရီ ၂၆ ရက်နေ့တွင် အသစ်ထုတ်ပြန်ခဲ့သည့် နိုင်ငံရေးပါတီများ မှတ်ပုံတင်ခြင်းဥပဒေအရ ပါတီများအား ရက် ၆၀ အတွင်း ပြန်လည်မှတ်ပုံတင်ခိုင်းခဲ့ရာ၊ ZCD ပါတီ၏ မှတ်ပုံတင်လျှောက်ထားမှုကို စစ်ကောင်စီ၏ ပြည်ထောင်စုရွေးကောက်ပွဲကော်မရှင်က ၂၀၂၄ ဩဂုတ် ၅ ရက်နေ့တွင် ပုဒ်မ ၆ ပါ ပြဋ္ဌာန်းချက်များနှင့် မညီညွတ်ဟုဆိုကာ ပယ်ချခဲ့သည်။
ရွေးကောက်ပွဲ ဝင်ပြိုင်မှု ၂၀၁၅ ခုနှစ် ရွေးကောက်ပွဲမှာ ချင်းပြည်နယ်တွင် မဲဆန္ဒနယ်မြေ ၆ နေရာ၊ ၂၀၂၀ ခုနှစ်ရွေးကောက်ပွဲမှာ မဲဆန္ဒနယ်မြေ ၂ နေရာ အသီးသီး အနိုင်ရရှိခဲ့သည်။
ဒါအက်စ် ဆယ်လန်းမြို့သည် တန်ဇေးနီးယား နိုင်ငံ၏ အကြီးဆုံးနှင့် အချမ်းသာဆုံး မြို့တစ်မြို့ ဖြစ်ပြီး အရှေ့အာဖရိကတွင် လူဦးရေ အများဆုံး မြို့ဖြစ်ကာ ဒေသအတွင်း စီးပွားရေး အချက်အချာကျသော မြို့တစ်မြို့ ဖြစ်သည်။
တန်ဇေးနီးယားရှိ အနုပညာ၊ဖက်ရှင်၊ မီဒီယာ၊ ဂီတ၊ ရုပ်ရှင်နှင့် ရုပ်မြင်သံကြား တို့အတွက် ထင်ရှားသော မြို့တစ်မြို့လည်း ဖြစ်သည်။
ထို့ပြင် တန်ဇေးနီးယား ပထမဆုံးနှင့် အရေးပါဆုံးသော စတော့ဈေးကွက်ဖြစ်သည့် ဒါအက်စ် ဆယ်လန်း စတော့ အိတ်ချိန်း ရှိရာ မြို့ဖြစ်ကာ နိုင်ငံ၏ ဦးဆောင်ဦးရွက် ပြုရာ ငွေကြေးဆိုင်ရာ အချက်အချာ ဌာနလည်း ဖြစ်သည်။
ဒါအက်စ် ဆယ်လန်းသည် ကမ္ဘာပေါ်ရှိ ဆွာဟီလီ ဘာသာစကား ပြောဆိုရာ မြို့များတွင်လည်း အကြီးဆုံး မြို့ဖြစ်သည်။
ဒါဝင်မြို့သည် ဩစတြေးလျနိုင်ငံ မြောက်ဩစတြေးလျပြည်နယ်၏ မြို့တော်ဖြစ်သည်။
တီမောပင်လယ်ပေါ်တွင် တည်ရှိပြီး လူဦးရေ ကျဲပါးစွာ ရှိသော မြောက်ဩစတြေးလျပြည်နယ်တွင် အကြီးဆုံး မြို့ဖြစ်ကာ လူဦးရေ အားဖြင့် ၁၃၆,၂၄၅ ဦး ရှိသည်။
ဩစတြေးလျ၏ မြို့တော်များတွင် အသေးဆုံးနှင့် မြောက်ဘက်အကျဆုံး မြို့ ဖြစ်သည်။
ဒါဝင်သည် ယခင်က ရှေဦးစွန့်စား ရှာဖွေသူတို့၏ အခြေစိုက်ရာ နေရာတစ်ခု ဖြစ်ခဲ့သည်။
အာကာသတွင် တည်နေရာအားဖော်ပြရန်သုံးသည့် သုံးဒိုင်မင်းရှင်း Cartesian ကိုဩဒိနိတ်စနစ် အာကာသ (ခေါ်) ရပ်ဝန်း (သို့မဟုတ်) နေရာအကျယ်အဝန်းသဘော (အင်္ဂလိပ်: space) သည် အရာဝတ္ထု အစအနလေး၂ခု တစ်နေရာတည်း၊ တစ်မှတ်တည်း၌ ရှိမနေမှု ဖြစ်ပေါ်အောင် ဆောက်ရွက်သကဲ့သို့ ရှိသော သဘောတရား ဖြစ်သည်။
တနည်းအားဖြင့် ဆိုသော် အာကာသသည် နေရာအကျယ်အဝန်းသဘော ဖြစ်သည်။
ကျွန်ုပ်တို့ ကျွမ်းဝင်နေထိုင်ရာ လောကအကြောင်း ဖော်ပြသော ကံဇနဗေဒ(ရူပဗေဒ) အပိုင်းတွင် အရာဝတ္ထုနှင့်ဖြစ်ရပ်များထဲတွင် တည်နေရာနှင့် လားရာနှင့်ဆက်နွယ်ပြီး ဘောင်စည်းမျည်းမရှိသော သုံးဘက်မြင် (three dimensional) နေရာလွတ်ပင်ဖြစ်သည်။
“အာကာသ” ဟု ဆိုလိုက်လျှင် အချို့လူများက ကမ္ဘာ့အပြင်ဘက်ကိုချည်း ဆိုလိုသည် ထင်ကြသော်လည်း စင်စစ်အားဖြင့် ကံဇနေဗဒ(ရူပဗေဒ) ၌ “အာကာသ” (space) ဟူသည် နေရာအကျယ်အဝန်းသဘော အလုံးစုံကို ဆိုလိုပြီး “အချိန်” (time)ဟူသည့် သဘောတရားနှင့် တွဲဖက်လေ့လာဖွယ် ဖြစ်သည်။
ထို့ကြောင့် လေထုပြင်ပ လေဟာနယ် ဖြစ်သွားသည့် အပိုင်းကို ကွက်၍ ရည်ညွှန်းလိုလျှင် “အပြင်အာကာသ (outer space)” ဟု စနစ်တကျ ခွဲခြားသုံးနှုန်းနိုင်သည်။
သင်္ချာတွင်မူကား “အာကာသ(space)” ဆိုသည်မှာ ထို့ထက် ပိုမိုနက်နဲသွားသည်။
အာကာသ (ရပ်ဝန်း) သဘောတရားတစ်ခု၏ အဓိပ္ပါယ်မှာ အတိုင်းဆက သက်ရောက်ဖော်ပြမှ ပေါ်လွင်သည်။
ရုပ်ပိုင်းဆိုင်ရာ အာကာသအား လီနီယာ ဒိုင်မင်ရှင်း (linear dimensions) အဖြစ် စဉ်းစားသော်လည်းကံဇနပညာရှင်များသည် အချိန်ကိုပါထပ်ပေါင်းကာ လေးဘက်မြင်(four dimensional) အဖြစ် စဉ်းစားကြသည်။
ယင်းအား အာကာသအချိန် (spacetime)ဟု သိထားသည်။
အာကာသ အယူအဆသည် ခပ်သိမ်းလောကအားနားလည်ရန်အတွက် အခြေခံအရေးပါချက်ဖြစ်သည်။
အာကာသသည် စစ်စစ် ဗလနတ္ထိဟု ယခင် ပညာရှိကဝိများက တွေးဆခဲ့ကြလေသည်။
ယင်းတို့တွင် ပလေတို၊ အရစ္စတိုတယ်၊ ဆိုကရေးတီး၊ အစရှိသည်ဖြင့် ပါဝင်ကြသည်။
ဂန္ဓဝင် မက္ကင်းနစ်တွင် နယူတန်က အာကာသဆိုသည်မှာ ပုံသေဖြစ်ပြီး ယင်းတွင် မည်သည့်အရာဝတ္တု ရှိသည်ဖြစ်စေ အမြဲတမ်းနှင့် အမှီအခိုကင်းမဲ့သည်ဟု ဆိုလေသည်။
French and Ebison, Classical Mechanics, p. 1 ၁၉ ရာစုနှင့် ၂ဝ ရာစုများတွင် အာကာသသည် ကွေးညွတ်နိုင်သည်ဟု တွေးဆခဲ့ကြလေသည်။
အိုင်းစတိုင်း၏ အထွေထွေနှိုင်းရသီအိုရီအရ အာကာသသည် အနီးအနားမှ ဒြပ်ဆွဲငင်အားများကြောင့် ပြောင်းလဲသည်ဟုဆိုသည်။
Carnap, R. An introduction to the Philosophy of Science သင်္ချာအားဖြင့် အာကာသ (သို့) ရပ်ဝန်း အမျိုးမျိုး အတိုင်းဆဖော် ရပ်ဝန်းများ (အတိုင်းဆဖော် အာကာသများ) ယူကလစ်ဒ် စပေ့စ်၏ အတိုင်းဆ(metric) ကိုသုံးသည့်အခါ ဤအမှတ်၂ခုကြား အကွာအဝေးသည် အစိမ်းမျဉ်းနှင့် ပြထားသည့်အတိုင်း ဟု ရပ်ဝန်းအတွင်း အတိုဆုံး လမ်းဖြောင့်ကို ရရှိ၏။
အနီ၊ အဝါ၊ အပြာတို့ဖြင့် ပြထားသည်မှာ တက္ကစီကားစပေ့စ် (taxicab space) ၏ အတိုင်းဆဖြင့် တွက်ထုတ်ထားသော အကွာအဝေးများ ဖြစ်ပြီး အလျား 12 ရှိ၏။
သင်္ချာတွင် အတိုင်းဆဖော် စပေ့စ် (သို့) အာကာသ (သို့) ရပ်ဝန်း ဆိုသည်မှာ ၎င်းအတွင်းပါဝင်သော အမှတ်တိုင်း၏ ကြား၌ အကွာအဝေးဟူသည့် သဘောတရားရှိသော အမှတ်အစုအအုံများ ဖြစ်လေ၏။
ထိုအကွာအဝေးသဘောကို ပေါ်လွင်စေသည့် တွက်ထုတ်ပုံကို အတိုင်းဆဟု ခေါ်သည်။
ယူကလစ်ဒ် စပေ့စ် သမားရိုးကျ တပြန့်ညီ ယူကလစ်ဒ် စပေ့စ် (flat Euclidean Space) ၏ အတိုင်းဆ တွက်ထုတ်နည်းမှာ ဤသို့ဖြစ်သည်။
ဤသည်မှာ ကျောင်းသားအများစုနှင့်လည်း ရင်းနှီးသော ပိုက်သာဂိုရပ်စ်နည်းဖြင့် ထောင့်ဖြတ်အလျား တွက်ထုတ်သည့်သဖွယ်ပင် ဖြစ်သည်။
တက္ကစီကား စပေ့စ် တက္ကစီကား စပေ့စ် (Taxicab Space) ၏ အတိုင်းဆ တွက်ထုတ်နည်းကို တွက်လျှင်မူ ဤသို့ ဖြစ်မည်။
ဤအတိုင်းဆ (ဤ ကြားအကွာအဝေး တွက်ထုတ်နည်း)မှာ လေးထောင့်ကျသော မြို့ပြလမ်းကွက်များ၌ တက္ကစီကား မောင်းလျှင် သွားရမည့်အတိုင်း အကွာအဝေးကို အဖြေထုတ်ပေးသည်။
မင်ခေါ့ဗ်ရှကီး စပေ့စ် မင်ခေါ့ဗ်ရှကီး စပေ့စ်(ဂျာမန်အမည် ဖြစ်၌ ဂျာမန်အသံထွက်ဖြင့်) (Minkowski space) ၌မူ အမှတ်၂ခုတိုင်းကြားရှိ အကွာအဝေးသဘောကို ရှာထုတ်နိုင်ခြင်း မရှိသော်လည်း အချိန်ခြား (time-like) ဆက်စပ်မှုရှိသော အမှတ်၂ခု၏ အကွာအဝေးသဘောကိုမူ ဤသို့တွက်ထုတ်ရမည်ဟု ၎င်း၏ အတိုင်းဆက ဖှော်မျူလာ ပေး၏။
အပိုင်းသဘော ရပ်ဝန်းများ အပိုင်းသဘော (:en:Topology) ဟူသော သင်္ချာအပိုင်း၌ ပါဝင်သော အပိုင်းသဘော ရပ်ဝန်း (:en:topological space) ကိုကား ပိုမို ယေဘုယျကျနက်နဲသော မှတ်ရည်ချက်(axiom) များဖြင့် ဖွင့်ဆိုကြရသည်။
အကိုးအကား Category:အာကာသ Category:နည်းပညာ Category:နက္ခတ္တ ရူပဗေဒ။
Grindcore သည် ပြင်းထန်သော ဂီတမျိုးခွဲတစ်မျိုးဖြစ်ပြီး ၁၉၈၀ အလယ်လောက်တွင် စတင်၍ ပေါ်ပေါက်ခဲ့သည်။
grindcore သည် ဆူညံသောအသံများနှင့် လေးလံသော distorted, down-tuned guitar များ၊ overdriven bass၊ မြန်၍ မြင့်မားသော tempo, blast beat များနှင့် vocal မှာ မာန်ဖီသည့်အသံ၊ ကျယ်လောင်သည့်အော်သံတို့ ဖြစ်သည်။
British-American grindcore တီးဝိုင်းတစ်ခုဖြစ်သည်။
Napalm Death သည် ပုံစံအတွက် groundwork ချခဲ့သည်။
ယခုအခါ မြောက်အမေရိကနှင့် ဥရောပ တွင် ပျံ့နှံနေသည်။
ကျော်ကြားသော ပါဝင်သူများမှာ Brutal Truth နှင့် Nasum စာသားများမှာ လူမှုရေးနှင့် နိုင်ငံရေးနှင့်သက်ဆိုင်သည့် စာသားများဖြစ်သည်။
Microgenre အမျိုးအစားသည် နောက်ပိုင်းတွင် ပေါ်ထွက်လာခဲ့သည်။
စရိုက်လက္ခဏာများမှာ grindcore မှ ပြောင်းလဲထားသည်။
goregrind ပါဝင်ပြီး gore ပေါ်တွင် အာရုံစူးစိုက်ထားသည်။
pornogrid တို့ ပါဝင် pornographic စာသားများကို အာရုံစူးစိုက်ထားသည်။
hardcore punk နှင့် အခြား အမျိုးအစားများတွင် ဩဇာအရှိန်အဝါရခဲ့သော်လည်း grindcore underground ဂီတပုံစံဖြင့် ကျန်ရစ်ခဲ့သည်။
grindcore သည် thrash metal နှင့် hardcore punk ရောစပ်ခြင်းဖြင့် တဖြည်းဖြည်းတိုးတက်လာသော ဂီတအမျိုးအစားဖြစ်သည်။
grindcore ၏ တူရိယာများမှာ electric guitar, bass, drum တို့ဖြစ်သည်။
grindcore သည် metal (သို့) ပြောင်းလဲစေသည်။
vocal မှာ sound effect ပါဝင်ခြင်း နည်းပါးသည်။
Grindcore ၏ ထူးခြားသော လက္ခဏများမှာ microsong ဖြစ်ပြီး second အနည်းငယ်သာ ပါရှိသည်။
grindcore အုပ်စုများသည် down – tuned guitar စမ်းသပ်လေ့လာကြသည်။
Blast Beat Blast beatသည် grindcore ၏ ထူးခြားသော drun beat ဖြစ်သည်။
Daniel Ekeroth က blast best သည် Sweden D-beat အုပ်စု ပထမဆုံးဆောင်ရွက်ခြင်းဖြစ်သည်ဟု ထောက်ခံသည်။
D.R.I (No Sense), S.O.D (milk), Sarcofago (Satonas) , Sepultura (Antichrist) နှင့် Repulsion တို့သည် Napalm Dealth’s ပေါ်ထွက်လာခြင်းကို အလျင်ကျသောနည်းပညာတစ်မျိုးဖြစ်သည်။
စာသားအကြောင်းအရာများ Grindcore စာသားများ စိတ်ကိုဆွပေးသော စာသားဖြစ်သည်။
grindcore ဂီတအနုပညာရှင်များသည့် နိုင်ငံရေးနှင့် လူကျင့်ဝတ်နှင့်ဆိုင်သော အကြောင်းရင်းများကို ကျူးလွန်ခဲ့ကြသည်။
ယေဘုယျအားဖြင့် for left politio ကို grindcore’s punk အရင်းအမြစ်တွင် တိမ်းညွတ်စေခဲ့သည်။
ဥပမာအားဖြင့် Napalm Death ၏ သီချင်းသည် မင်းမဲ့ဝါဒီများနှင့် သက်ဆိုင်သည်။
အထူးသဖြင့် လူမျိုးခွဲခြားရေးပပျောက်ရေး၊ ကျားမတန်းတူ အခွင့်အရေးရှိမှုဝါဒ၊ စစ်အာဏာသုံးဝါဒပပျောက်ရေး၊ အရင်းရှင်စနစ်ပပျောက်ရေးတို့ ပါဝင်သည်။
အခြား grindcore အုပ်စုမှာ Cattle Decapitation နှင့် Carcas တို့ဖြစ်ပြီး တိရစ္ဆာန်ညဉ်းပန်းနှိပ်စက်ခြင်းများကို မနှစ်မြို့ခြင်းများကို ဖော်ပြသည်။
အချို့ကိစ္စများသည် သက်သက်လွတ်စားသုံး (သို့) တိရစ္ဆာန်ထွက်ပစ္စည်းကို မစားသုံးသူတို့နှင့်ဆိုင်သည်။
Deathgrind (death-grind (သို့) death/grind) death metal နှင့် grindcore တို့ပေါင်းစပ်ထားခြင်း ဖြစ်သည်။
porngrind နှင့် goregrind မျိုးခွဲများနှင့် ဆက်စပ်နေသည်။
အမေရိကမှ ဂီတသမား Danny Liker က death metal နည်းပညာနှင့် grindcore ၏ ပြင်းထန်ခြင်းတို့ကို ပေါင်းစပ်ထားသည်။
Death/thrash နှင့် death/black, death/grind တို့ကို အထူးစာရင်းပြုစုထားသကဲ့သို့ Zine အဖြစ်အပျက်များသည် extreme metal ဂီတကို ပရိသတ်များဆီသို့ အရသာတိုးစေခဲ့သည်။
death metal နှင့် grindcore ကြားထဲတွင် ရိုးရာဓလေ့များ တိုးပွားစေခဲ့သည်။
Death/grind သည် ဂီတဆိုင်ရာ ကြမ်းတမ်းများကို အလေးထားသည်။
အီးအဲလ် ဂျိမ်း () ဆိုသူမှာ ဗြိတိန်နိုင်ငံသူ စာရေးဆရာမတစ်ဦးဖြစ်သည်။
Fifty Shades of Grey စာအုပ်ဖြင့် အောင်မြင်ထင်ရှားလာသည့် စာရေးဆရာမတစ်ဦးဖြစ်သည်။
လိင်ပိုင်းဆိုင်ရာအသားပေးထားသည့် အချစ်ဇာတ်လမ်းများကို ရေးသားထားခြင်းဖြစ်ပြီး စာအုပ်အရေအတွက်ပေါင်း ၁၂၅ သန်းခန့်ရောင်းချခဲ့ရသည်။
အမေရိကန်နှင့်ဗြိတိန်နိုင်ငံတို့တွင် စာအုပ်အရေအတွက်ပေါင်း ၃၅ သန်းခန့်ကို ရောင်းချခဲ့ရပြီး ဗြိတိန်နိုင်ငံ၏ အချိန်အတိုအတွင်းရောင်းအားကောင်းခဲ့သည့် အရောင်းရဆုံးစာရေးဆရာစာရင်း မှတ်တမ်းသို့ဝင်ခဲ့သည်။
ကမ္ဘာကို လွှမ်းမိုးထားခဲ့သည့် လူ ၁၀ဝ စာရင်းတွင် ဂျိမ်းကို တိုင်းစ်မဂ္ဂဇင်း (Times)က ၂၀၁၂ ခုနှစ်၌ ထည့်သွင်းဖော်ပြခဲ့သည်။
၁၉၆၃ ခုနှစ် မတ်လ ၇ တွင် ဂျိမ်းကို လန်ဒန်မြို့၌ မွေးဖွားခဲ့သည်။
အင်္ဂလန်အရှေ့တောင်ပိုင်းရှိ University of Kent တွင် သမိုင်းပညာရပ်ကို လေ့လာ သင်ယူခဲ့သည်။
ဂျိမ်း၏ ဖခင်ဖြစ်သူမှာ ဘီဘီစီ၏ ကင်မရာဆရာတစ်ဦးဖြစ်ပြီး သူမသည်လည်း ရုပ်သံထုတ်လွှင့်မှုလုပ်ငန်းခွင်တွင် လုပ်ကိုင်ခဲ့သည်။
Who Should be Time's Person of the Year 2012? E.L. James. Fifty Shades စီးရီးအဖြစ် Fifty Shades of Grey, Fifty Shades Darker, Fifty Shades Freed စာအုပ်တို့ကို ၂၀၁၁ ခုနှစ်နှင့် ၂၀၁၂ ခုနှစ်တို့အတွင်း ထုတ်ဝေ ခဲ့သည်။
ယခုလ ဇွန် ၁၈ ရက်တွင် Grey: Fifty Shades of Grey As Told by Christian စာအုပ်ကို နယူးယောက်မြို့၌ မိတ်ဆက်ခဲ့သည်။
စာအုပ်မိတ်ဆက်ပွဲ အခမ်းအနားသို့ ဂျိမ်း တက်ရောက်ခဲ့ပြီး အမှတ်တရလက်မှတ်ရေးထိုးပေးခဲ့သည်။
Grey: Fifty Shades of Grey As Told by Christian စာအုပ်သည် မဖြန့်ချိမီဈေးကွက်အတွင်းသို့ တရားမဝင်ရောက်ရှိခဲ့သည်ဆိုသောသတင်းများ ထွက်ပေါ်ခဲ့သည်။
သက်ဆိုင်ရာအာဏာပိုင်များသို့ တိုင်ကြားမှုများရှိခဲ့ သော်လည်း ဈေးကွက်အတွင်းသို့ တရားမဝင်ရောက်ရှိခဲ့သည့်စာအုပ်များနှင့်ပတ်သက်၍ ခိုင်လုံသောအထောက်အထားတစ်စုံတရာ မတွေ့ရှိကြောင်း ဒေသဆိုင်ရာရဲအရာရှိများက မီဒီယာများသို့ ပြောကြားခဲ့သည်။
The World's 100 Most Influential People. Fifty Shades of Grey ကို ရုပ်ရှင်အဖြစ်ရိုက်ကူးခဲ့ပြီး ၂၀၁၅ ခုနှစ် ဖေဖော်ဝါရီတွင် ရုံတင်ပြသခဲ့သည်။
ဝင်ငွေစံချိန်တင်ရရှိခဲ့သော ရုပ်ရှင်ကားတစ်ကား ဖြစ်ခဲ့သည်။
Fifty Shades Darker, Fifty Shades Freed တို့ကိုလည်း ရုပ်ရှင်ဇာတ်ကားများအဖြစ် မြင်တွေ့ရမည်ဖြစ်ပြီး ၂၀၁၇ ခုနှစ်၊ ၂၀၁၈ ခုနှစ် ဖေဖော်ဝါ ရီလတို့ တွင် ရုံတင်ပြသသွားမည်ဟု သတင်းများက ဆိုသည်။
Who is E L James? :en:Chicago Tribune Retrieved 31 May 2012Triple-X trilogy of novels has women talking (quietly). msnbc. Retrieved 31 May 2012 ကိုးကား ကဏ္ဍ:အင်္ဂလိပ် အမျိုးသမီး စာရေးဆရာများ။
အီးအဲလ် ဒေါက်သရိုး () ဆိုသူမှာ အ‌မေရိကန်နိုင်ငံသား စာ‌ရေးဆရာတစ်ဦးဖြစ်သည်။
အ‌မေရိကန်စာ‌ပေသမိုင်းတွင်အ‌ရေးပါ‌သော စာ‌ရေးဆရာ တစ်ဦးဖြစ်ပြီး ကမ္ဘာ့စာ‌ပေအသိုင်းအဝန်းတွင် ထင်ရှားသူလည်းဖြစ်သည်။
၂ဝ ရာစုအတွက် အ‌ရေးပါသော အ‌မေရိကန်စာ‌ရေးဆရာများထဲတွင် ‌ဒေါက်သရိုးသည် အလွန် အ‌ရေးပါသူတစ်ဦးဖြစ်သည်။
အယ်ဒီတာနှင့်ပါ‌မောက္ခအဖြစ်လည်း အသက်‌မွေးဝမ်း‌ကျောင်းခဲ့သူဖြစ်သည်။
လုံးချင်းဝတ္ထုစာအုပ် ၂ဝ ခန့်၊ ဝတ္ထုတိုစုစည်းမှုစာအုပ် ၃အုပ်နှင့်စင်တင်ပြဇာတ်များကို ‌ဒေါက်သရိုးက ‌ရေးသားခဲ့သည်။
ထိုစာအုပ်များမှ Ragtime(1975), Billy Bathgate(1980), The March (2005) တို့သည် ‌ဒေါက်သရိုး၏ ထင်ရှား‌သောလုံးချင်းဝတ္ထုများဖြစ်ပြီး စာ‌ပေဆုများလည်းအသီးသီးရရှိခဲ့ကြသည်။
Ragtime ကို ၂ဝ ရာစုနှစ်၏ အ‌ကောင်းဆုံးဝတ္ထုစာအုပ် ၁ဝဝ စာရင်းတွင် ‌မော်ဒန်စာကြည့်တိုက်မှ အယ်ဒီတာအဖွဲ့က ထည့်သွင်းသတ်မှတ်ခဲ့သည်။
"Modern Library: 100 Best Novels". Random House. Retrieved September 5, 2008. ၁၉၃၁ ခုနှစ်၊ ဇန်နဝါရီ ၆ ရက်တွင် နယူး‌ယောက်မြို့၌ ‌ဒေါက်သရိုးကို ‌မွေးဖွားခဲ့သည်။
‌ဒေါက်သရိုး၏ ဖခင်ဖြစ်သူသည် စာ‌ရေးဆရာ အယ်ဂါအယ်လန်ပိုး၏ ဒုတိယမျိုးဆက်ဖြစ်သည်။
‌ကျောင်း၏ရသစာ‌ပေမဂ္ဂဇင်းတွင် ‌ဒေါက်သရိုး‌ရေးသားသည့်စာမူ ‌ဖော်ပြခံရသည်။
ထိုသို့စာမူ‌ဖော်ပြခံခဲ့ရခြင်းသည် ‌ဒေါက်သရိုးအတွက်ခွန် အားဖြစ်‌စေခဲ့သည်။
စာ‌ရေးဆရာတစ်ဦးအဖြစ် အသက်‌မွေးဝမ်း‌ကျောင်းနိုင်ရန် ‌ကျောင်းသားဘဝကတည်းက ‌ဒေါက်သရိုး ကြိုးပမ်းခဲ့သည်။
စာ‌ရေးဆရာတစ်ဦး၏ ဘဝကို ‌ရွေးချယ်ဖြစ်ခဲ့သည်နှင့်ပတ်သက်၍ ‘‘က‌လေးဘဝကတည်းက ကျွန်‌တော်စာဖတ်ခဲ့တယ်။
လက်ထဲ‌ရောက်လာတဲ့ စာအုပ်တိုင်းကို ကျွန်‌တော်ဖတ်လိုက်တာပဲ။
စာအုပ်တစ်အုပ်ရဲ့ ဇာတ်သိမ်းပိုင်းက ဘယ်လိုဖြစ်မယ်။
ဘာဆက်ဖြစ်မယ်။
ငါသာဆိုရင် ဘယ်လို‌ရေးလိုက်မယ်ဆိုတဲ့ အ‌တွေး‌တွေ ရှိခဲ့တယ်။
အဲဒီလိုက‌နေ ကျွန်‌တော်ဟာ စာ‌ရေးဆရာတစ်ယောက်ဖြစ်လာခဲ့တာပဲ’’ဟု ‌ဒေါက်သရိုးက ‌ပြောခဲ့သည်။
"EL Doctorow, author of Ragtime and Billy Bathgate, dies in New York aged 84", The Guardian, U.K., July 22, 2015 ဒေါက်သရိုးသည် စာအုပ်တိုက်၏ အယ်ဒီတာတစ်ဦးအဖြစ် ၉ နှစ်ခန့် အလုပ်လုပ်ကိုင်ခဲ့သည်။
၁၉၆၉ ခုနှစ်တွင် စာအုပ်တိုက်မှ အလုပ်ထွက်၍ စာ‌ပေ‌ရေးသားခြင်း အလုပ်ကို လုပ်ကိုင်ခဲ့သည်။
Kenyon College ကို တက်‌ရောက်ခဲ့ပြီး စာ‌ပေနှင့်ပတ်သက်သည်ကို ‌လေ့လာလိုက်စားခဲ့သည်။
ကိုလံဘီယာတက္ကသိုလ်တွင် အင်္ဂလိပ် ပြဇာတ်များကို ‌လေ့လာခဲ့သည်။
Welcome to Hard Times သည် ‌ဒေါက်သရိုး၏ ပထမဦးဆုံးလုံးချင်းဖြစ်သည်။
ထိုစာအုပ်ကို ရုပ်ရှင်အဖြစ်လည်း ရိုက်ကူးခဲ့သည်။
ထို့အပြင် Ragtime, Broadway musical of the same name ဝတ္ထုများအပါအဝင် သူ၏လုံးချင်းဝတ္ထုများမှအချို့ကို ရုပ်ရှင်အဖြစ် ရိုက်ကူးခဲ့ကြသည်။
အီးအဲလ် ‌ဒေါက်သရိုးသည် ၂ဝ၁၅ ခုနှစ်၊ ဇူလိုင် ၂၁ ရက်တွင် ကွယ်လွန်ခဲ့သည်။
‌ဒေါက်သရိုး၏စာ‌ပေများကို ငယ်စဉ်ကတည်းက ဖတ်ရှုခဲ့‌ကြောင်းနှင့် အ‌မေရိကန်နိုင်ငံ၏ ကြီးကျယ်မြင့်မြတ်လှသည့် စာ‌ပေပညာရှင်တစ်ဦးဖြစ်‌ကြောင်း အ‌မေရိကန်သမ္မတ အိုဘားမားက ‌ပြောခဲ့သည်။
"US novelist EL Doctorow dies at 84", BBC, July 22, 2015 ၁၉၇၅ ခုနှစ်မှ ၂ဝ၁၄ ခုနှစ်အတွင်း စာ‌ပေဆု ၁၅ ဆုကို ရရှိခဲ့သည်။
The Book of Daniel, Ragtime, World’s Fair, Billy Bathgate, The March နှင့် Homer & Langley တို့သည် သူ၏ ထင်ရှား‌ကျော်ကြား‌သောစာအုပ်များဖြစ်သည်။
ဘာသာစကားအမျိုးအစား ၃ဝ သို့ ဘာသာပြန်ဆို၍လည်း ထုတ်‌ဝေခဲ့သည်။
ကိုးကား အီးအဲလ် ဒေါက်သရိုး ဆိုသူမှာ Category:စာရေးဆရာများ။
Pornogrind သည် pornogrind, porno-grind (သို့) pornogore ဟု သိကြပြီး grindcore နှင့် death၏ မျိုးခွဲတစ်မျိုးဖြစ်သည်။
ဝိသေသလက္ခဏာများ Deathgrind နှင့်အတူ goregrind မျိုးခွဲများနှင့် ဆက်စပ်နေသည်။
Natalie Purcell က သူ၏ Death Metal Music စာအုပ်တွင် pornogrind သည်စာသားများနှင့် ရောင့်ရဲကျေနပ်စေပြီး ပြိုင်ဘက်ကင်းသော စိတ်ကူးစိတ်သန်းများ ပါရှိသည်။
Purcell က ရေးသားထားသည်မှာ Gut တီးဝိုင်းသည် ရိုးရှင်းသော၊ နှေးကွေးသော သီချင်းများပါရှိသည် ဟုဆိုသည်။
pornogrind တီးဝိုင်းများ၏ အနုပညာလက်ရာ album များသည် ပြင်းထန်၍ ဆူညံသော သဘာ၀တို့ပါရှိသည်။
အမှတ်ရစရာ တီးဝိုင်းများမှာ Cock and Ball Tortune ဖြစ်သည်။
ဆဲလ်မာ လော့ခ်ဂေလော့ဖ် () ဆိုသူမှာ ဆွီဒင်နိုင်ငံသူ စာရေးဆရာမတစ်ဦးဖြစ်သည်။
စာပေဆိုင်ရာနိုဗယ်ဆုကို ပထမဦးဆုံးရရှိသော အမျိုးသမီးစာရေးဆရာမဖြစ်သည်။
ထို့ပြင် ဆွီဒင်ပညာတံခွန်အသင်း၏ အဖွဲ့ဝင်အဖြစ် ပထမဆုံးရွေးကောက်ခံရသော အမျိုးသမီးလည်းဖြစ်သည်။
လော့ခ် ဂေလော့ဖ်ကို The Wonderful Adventures of Nils စာအုပ်ဖြင့် လူသိများသည်။
ထိုစာအုပ်သည် ကလေးစာပေ ဆိုင်ရာစာအုပ်ဖြစ်သည်။
လော့ခ်ဂေလော့ဖ်ကို ၁၈၅၈ ခုနှစ်တွင် အနောက်ဆွီဒင်တွင် ၁၈၅၈ ခုနှစ် နိုဝင်ဘာလ ၂ဝ ရက်နေ့တွင် မွေးဖွားသည်။
သူမ၏ဖခင်မှာ ကြည်းတပ်မှ စစ်ဗိုလ်တစ်ဦးဖြစ်ပြီး ငယ်စဉ်က ကျန်းမာရေးချို့တဲ့ခဲ့သည်။
စာဖတ်ခြင်းကို ချစ်မြတ်နိုးခဲ့ပြီး တိတ်ဆိတ်ငြိမ်သက်စွာ နေထိုင်တတ်သည့် ကလေးတစ်ဦးဖြစ်ခဲ့သည်။
လော့ခ်ဂေလော့ဖ်သည် ငယ်စဉ်က စတော့ဟုမ်းမြို့တွင် ပညာသင်ယူပြီးလျှင် ၁၈၈၂ ခုနှစ်မှ ၁၈၈၅ ခုနှစ်အထိ ဆရာဖြစ်သင်ကျောင်းသို့ တက်ရောက်သည်။
ကျောင်းဆရာမအလုပ်ကို ၁၈၈၅ ခုနှစ် မှ ၁၈၉၅ ခုနှစ်အထိ ၁၀ နှစ်ကြာ လုပ်ကိုင်ခဲ့သည်။
ဆရာဖြစ်သင်တန်း အောင်ပြီးသည့်နောက် ၁၈၈၅ မှ ၁၈၉၅ ခုနှစ်အထိ ၁ဝ နှစ်ပတ်လုံး ဆွီဒင်နိုင်ငံတောင်ပိုင်းရှိ လန်စကရိုနာမြို့ ကလေးတွင် ကျောင်းဆရာမအဖြစ်လုပ်ကိုင်ခဲ့သည်။
ထိုအတွေ့အကြုံများသည် သူမ၏စာပေရေးသားမှုများကို အထောက်အကူပြု ခဲ့သည်။
သူမ၏ ပထမဆုံးဝတ္ထုမှာ Gosta Berling’s Saga ဖြစ်သည်။
ယင်းဝတ္ထုကို ကျောင်းဆရာမဘဝတွင် ရေးသားခဲ့ခြင်းဖြစ်သည်။
ဤပထမဆုံး ဝတ္ထုဖြင့်ပင် ဆယ်မာလော့ခ်ဂေလော့ဖ်သည် နာမည်ရလာ၍ ဝတ္ထုမှာလည်း ထင်ရှားကျော်ကြားခဲ့ပေသည်။
အထူးသဖြင့် ဤဝတ္ထုကြောင့်ပင် ၁၉ဝ၉ ခုနှစ်၌ နိုဘယ်ဆုကို ဆွတ်ခူးနိုင်ခဲ့သည်။
ဆွီဒင် ပညာ့တံခွန်အသင်းတွင်လည်း အဖွဲ့ဝင်အဖြစ် ၁၉၄၁ ခုနှစ်၌ ရွေးကောက် တင်မြှောက်ခြင်း ခံရလေသည်။
မြန်မာ့စွယ်စုံကျမ်း၊ အတွဲ(၁၁) စာပေစတင်ရေးသားချိန်တွင်ပင် သူမသည် အောင်မြင်မှု ရရှိခဲ့သည်။
စာပေရေးသားနိုင်ရန် ငွေကြေးထောက်ပံ့မှုများ ရရှိခဲ့သည်။
၁၈၉၄ ခုနှစ်တွင် ဆိုဖီရာ အဲလ်ခမ်း ဆိုသူ စာရေးဆရာနှင့် ရင်းနှီးကျွမ်းဝင်ခဲ့သည်။
စာပေလုပ်ငန်းများကို အတူလက်တွဲ လုပ်ကိုင်ခဲ့သည်။
အဲလ်ခမ်း၏ စာပေဩဇာသည် လော့ခ်ဂေလော့ဖ်၏ စာပေလက်ရာများအပေါ် လွမ်းမိုးခဲ့သည်။
အဲလ်ခမ်းနှင့်အတူ အီတလီ၊ ပါလစ်စတိုင်း အစရှိသည့် ဒေသများသို့ သွားရောက်ခဲ့သည်။
၁၉၀ဝ ပြည့်နှစ်တွင် ဂျေရုဆလင်သို့ သွားရောက်ခဲ့ပြီး ဂျေရုဆလင်အမည်ဖြင့် စာအုပ်တစ်အုပ်ရေးခဲ့သည်။
လော့ခ်ဂေလော့ဖ်သည် ဂျာမနီနိုင်ငံဖွား၊ နိုဘယ်ဆုရစာရေး ဆရာမ နယ်လီ ဆစ်ခ်နှင့် ရင်းနှီးသူဖြစ်သည်။
နယ်လီ ဆစ်ခ်သည် စာပေနိုဘယ်ဆုရသည့် အမျိုးသမီးများထဲတွင် ပါဝင်ပြီး ၆ ဦး မြောက်စာပေနိုဘယ်ဆုရရှိထားသူဖြစ်သည်။
နယ်လီ ဆစ်ခ်သည် ၁၉၄၀ ခုနှစ်တွင် ချွေးတပ်စခန်းသို့မိခင်နှင့်အတူ ပို့ဆောင်ခံခဲ့ရသည်။
ထိုချွေးတပ်စခန်းမှလွတ်မြောက်ရန် လော့ခ်ဂေလော့ဖ်က ကူညီပြီး ဆွိဒင်နိုင်ငံသို့ ခေါ်ယူခဲ့သည်။
လော့ခ်ဂေလော့ဖ်သည် စာပေဆိုင်ရာနိုဘယ်ဆုကို ၁၉၀၉ ခုနှစ် တွင် ရရှိခဲ့သည်။
စာပေဆိုင်ရာနိုဘယ်ဆုများကို ဆွိဒစ်အကယ်ဒမီက ရွေးချယ်ပေးအပ်လေ့ရှိသည်။
စာပေနိုဘယ်ဆုရရှိအပြီး ၁၉၁၄ ခုနှစ် တွင် လော့ခ်ဂေလော့ဖ်သည် ဆွိဒစ်အကယ်ဒမီ၏ အဖွဲ့ဝင်တစ်ဦး ဖြစ်ခဲ့သည်။
လော့ခ်ဂေလော့ဖ်သည် စာပေဆိုင်ရာနိုဘယ်ဆုကို ပထမဦးဆုံးရရှိသည့် အမျိုးသမီးဖြစ်သကဲ့သို့ ဆွိဒစ်အကယ်ဒမီ၏ ပထမဦးဆုံးအမျိုးသမီးအဖွဲ့ဝင်လည်းဖြစ်သည်။
လော့ခ်ဂေလော့ဖ်သည် စာပေဆိုင်ရာဆုအပြင် ဂုဏ်ထူးဆောင် ဒေါက်တာဘွဲ့များကိုလည်း ရရှိခဲ့သည်။
ဒုတိယကမ္ဘာစစ် စတင်ချိန်တွင် သူမ၏နိုဘယ်ဆုတံဆိပ်ကို အစိုးရထံသို့ ပေးပို့ကူညီခဲ့သည်။
ဆိုဗီယက်ယူနီယံကိုတိုက်ခိုက်ရာတွင် အစိုးရအနေဖြင့် ငွေကြေးအထောက်အကူရရန် လော့ခ်ဂေလော့ဖ်က ပေးပို့ခဲ့ခြင်းဖြစ်သည်။
စစ်ပွဲအပြီးတွင် ဆုတံဆိပ်ကို လော့ခ်ဂေလော့ဖ် ထံ အစိုးရက ပြန်လည်ပေးပို့ခဲ့သည်ဟု ဆိုသည်။
သူမသည် ၁၉၄၀ ခုနှစ်၊ မတ် ၁၆ ရက်၊ အသက် ၈၂ နှစ်အရွယ်တွင် ကွယ်လွန်ခဲ့သည်။
ကိုးကား ဆဲလ်မာ လော့ခ်ဂေလော့ဖ် ဆိုသူမှာ Category:ဆွီဒင် စာရေးဆရာများ။
Neoclassical metal သည် heavy metal ၏ မျိုးခွဲတစ်မျိုးဖြစ်ပြီး classical music မှလွှမ်းမိုးခဲ့သည်။
technical playing ဖြင့် ထူးခြားသည်။
classical နှင့် heavy metal ဂီတမှ အစိတ်အပိုင်းများ ပါဝင်သည်။
Deep Purple တီးဝိုင်းမှ ဂီတာသမားနှင့် သီချင်းရေးဆရာ Ritchie Blackmore သည် classical melody များနှင့် blue rock ကို ပေါင်းစပ်ခဲ့ပြီး မျိုးခွဲကို တီထွင်ခဲ့သည်။
နောက်ပိုင်းတွင် Yngwie Malmsteen သည် မျိုးခွဲအတွက် အရေးပါသော ဂီတသမားတစ်ဦး ဖြစ်လာခဲ့သည်။
၁၉၈၀ တွင် ပုံစံဖွံ့ဖြိုးတိုးတက်မှုအတွက် ပါဝင်ကူညီပေးခဲ့သည်။
အခြားအရေးပါသောသူများမှာ Jason Becker, Tony MacAlpine, Vinne Moore နှင့် Timo Tolkki တို့ဖြစ်သည်။
အဓိပ္ပာယ်ရှင်းလင်းဖော်ပြ သတ်မှတ်ခြင်း neoclassical metal သည် classical ဂီတမှ စိတ်ကူးစိတ်သန်းများကို ယူထားသည်။
classical music tradition မှ ကွဲပြားသော အယူအဆဖြစ်သည်။
neoclassical ဂီတသည် ဂီတဆိုင်ရာ ခေတ်မီအတွေးအခေါ်များကို ရည်ညွန်းပါသည်။
၎င်းသည် ဂန္ထဝင်ကာလအပိုင်းအခြားဆုံးပြီးနောက် ဒုတိယကမ္ဘာစစ်ကြားနှစ်ခုမှ နှစ်များအတောအတွင်းတွင်ထိပ်သို့ ရောက်ခဲ့သည်။
အခြားတစ်ဖက်တွင် neoclassical metal ဂီတသည် classical အလှရသစိတ်ကူးဆီသို့ ပြန်လည်ရောက်ရှိချိန်မကန့်သတ်ထားပါဘူး။
၎င်း ၁၇ ရာစုနှင့် ၁၈ ရာစုဝက်၏ Romantic musical period နှင့် Baroque အပိုင်းအခြားတို့ ပါဝင်လွှမ်းမိုးခဲ့သည်။
ဂီတနောက်ပိုင်း၏ Baroque တေးရေးဆရာများမှာ Vivald, Handel နှင့် Bach တို့ဖြစ်သည်။
neoclassical metal ဂီတပညာရှင်များမှာ Yngwie J. Malmsteen နှင့် Joshua Perahia တို့ဖြစ်ပြီး Baroque ဂီတ၏ရှုထောင့်မှ လှုံဆော်လာခဲ့ကြသည်။
နောက်ပိုင်းတေးရေးဆရာများမှာ တယောသမား Niccolo Paganin ဖြစ်သည်။
Neoclassical metal ဂီတသည် classical ဂီတအသွင်ဖြစ်ပြီး general public ဖြင့်ကျယ်ပြန့်စွာ နားလည်လာခဲ့သည်။
အမျိုးအစား၏ သမိုင်းကြောင်းနှင့် လွှမ်းမိုးမှုများ ၁၉၆၀ နှင့် ၁၉၇၀ တွင် ဤမျိုးခွဲနှင့် ပတ်သက်၍ အလုပ်များစွာ လွှမ်းမိုးခဲ့သည်။
Deep Purple ၏ Concerto for Group and Orchestra သည် အရေးပါဆုံးတစ်ခုဖြစ်သည်။
အခြားတီးဝိုင်းဖြစ်သော Rainbow သည်လည်း neoclassical လွှမ်းမိုးမှုဖြင့် ထူးခြားသည်။
hard rock နှင့် heavy metal နှင့်အတူ classical လွှမ်းမိုးမှုမှာ အထူးသဖြင့် Ritchie Blackmore, Uli Jon Roth နှင့် Randy Rhoods တို့၏ တီးခတ်မှုတွင် တွေ့နိုင်သည်။
သို့သော် ၎င်းသည် ၁၉၈၀ ဖြစ်ပြီး neoclassical metal မျိုးခွဲအဖြစ် ကွဲပြားနေပြီဖြစ်သည်။
heavy metal guitar technique လျင်မြန်စွာ ဖွံ့ဖြိုးတိုးတက်လာခဲ့ပြီး ၁၉၆၀နောက်ပိုင်းတွင် စတင်၍ ၁၉၈၀နောက်ပိုင်းတွင် အထွတ်အထိပ်သို့ ရောက်ခဲ့သည်။
သို့သော် ၁၉၈၀ မတိုင်မီ metal ဂီတာသမားအချို့သည် ဆန်းသစ်၍ နည်းပညာအရည်အချင်းပြည့်ဝစွာ ပြသခဲ့သည်။
၎င်းသည် neoclassical metal ပုံစံ၏ အရည်အချင်းကောင်း ထင်ရှားစေသည့် ထူးခြားချက်ဖြစ်သည်။
neoclassical metal ၏ကျော်ကြားမှုနှင့် ဖြစ်ထွန်းမှုမှာ shredding ဂီတာလှုပ်ရှားမှုသို့ နီးကပ်စွာ ဆက်စပ်နေသည်။
neoclassical metal ၏ ရွှေခေတ်မှာ ၁၉၈၀ နောက်ပိုင်းဖြစ်သည်။
အရေးပါသော albumမှာ Mike Varney၏ Shrapnel Records label ဖြစ်သည်။
ဆွီဒင် ဂီတသမား Yngwie Malmsteen ကို မှုလတီထွင်သူအဖြစ် ယူဆကြသည်။
၁၉၈၂တွင် Shrapnel Record ဖြင့် အမေရိကန်ပြည်ထောင်စုသို့ ယူဆောင်ခဲ့သည်။
နောက်ပိုင်း Shrapnel အနုပညာရှင်များမှာ Tony Macalpine, Vinnie Moore, Joey Tafolla, Paul Gilbert, David-T, Chastain, Jason Becker နှင့် Marty Friedman တို့ဖြစ်ပြီး ၁၉၈၀ နောက်ပိုင်းတွင် ပေါင်းစီး၍ ပေါ်ထွက်လာခဲ့သည်။
မကြာသေးခင်နှစ်များတွင် neoclassical metal ၏ အသိအမှတ်ပြုခြင်းသည် underground မှ ဂီတာသမားများဆီသို့ ကန့်သတ်ထားသည်။
ယနေ့ခေတ်တွင် တီးဝိုင်းများစွာရှိပြီး အတိတ်က solo ဂီတသမားကို ဆန့်ကျင်အားဖြင့် ကူညီထောက်ပံ့ပေးကြသည်။
ယနေ့အရေးပါသော neoclassical metal ဖျော်ဖြေတင်ဆက်သူများမှာ Vitalij Kuprij, Trans-Siberian Orchestra, Herman Li, Cacophony, Symphony X, Mekong Delta, Rata Blanca, Narnia, Rhapsody of fire, Time Requiem, At Vance, Galneryus, Mastercastle, Versailles, Sound Horizon, Necrophagist, Heavenly, Magic Kingdom, Concerto Moon, Fleshgod, Apocalypse, Pier Gonella, Adagio, Dark Moor, Warmen, Ayreon, Artension နှင့် Obscura တို့ဖြစ်သည်။
မကြာသေးမီက mainstream metal နှင့်အတူ ရုတ်တရက်ပေါက်ထွက်ခဲ့သော တီးဝိုင်းများမှာ Children of Bodom, Protest the Hero နှင့် Human Abstract တို့ဖြစ်သည်။
ကချင်ပြည်နယ်ဒီမိုကရေစီပါတီ (; အတိုကောက် KSDP) သည် မြန်မာနိုင်ငံရှိ နိုင်ငံရေးပါတီ တစ်ခုဖြစ်သည်။
၂၀၁၃ ခုနှစ်တွင် ကချင်လွတ်လပ်ရေးအဖွဲ့ (ကေအိုင်အို) ၏ ဒုတိယဥက္ကဋ္ဌ ဖြစ်သူ ဒေါက်တာ မန်နမ်တူဂျာ က တည်ထောင်ခဲ့ခြင်းဖြစ်သည်။
ဖျက်သိမ်းခြင်း ၂၀၁၉ ခုနှစ် ဇွန်လ ၇ ရက်နေ့တွင် ကချင်ပြည်နယ်ပြည်သူ့ပါတီကို စည်းလုံးညီညွတ်ရေးနှင့်ဒီမိုကရေစီပါတီ ကချင်ပြည်နယ်၊ ကချင်ဒီမိုကရက်တစ်ပါတီနှင့် ကချင်ပြည်နယ်ဒီမိုကရေစီပါတီတို့ ပူးပေါင်း၍ ပါတီတစ်ခုတည်းအဖြစ် ဖွဲ့စည်းခဲ့သည့်အတွက် ကချင်ပြည်နယ်ဒီမိုကရေစီပါတီကို ပါတီမှတ်ပုံတင် ဖျက်သိမ်းခဲ့သည်။
ဒါဗောင်းမြို့သည် ဖိလစ်ပိုင်နိုင်ငံ၊ မင်ဒနောင်းကျွန်း၏ မြို့တော် ဖြစ်သည်။
လူဦးရေ စာရင်း အရ ဖိလစ်ပိုင်နိုင်ငံတွင် စတုတ္ထမြောက် လူဦးရေ အများဆုံး မြို့ဖြစ်ပြီး မင်ဒနောင်းကျွန်းတွင် လူဦးရေ အများဆုံး မြို့ ဖြစ်သည်။
ဖိလစ်ပိုင်နိုင်ငံအတွင် တတိယမြောက် လူဦးရေ အများဆုံး မြို့ကြီးဒေသ ဖြစ်သော မက်ထရိုဒါဗောင်း၏ ဗဟို ဖြစ်သည်။
လူဦးရေ စာရင်းအရ မက်ထရိုမနီလာတွင် ၁၁.၈၆သန်း၊ မက်ထရို စီဗူးတွင် ၂.၅၅ သန်းနှင့် မက်ထရို ဒါဗောင်းတွင် ၂.၂၆ သန်းမျှ ရှိသည်။
မြေဧရိယာပေါင်း ၂,၄၄၄ စတုရန်းကီလိုမီတာ ရှိပြီး ဖိလစ်ပိုင်ရှိ မြို့တော်များထဲတွင် မြေဧရိယာ အများဆုံးမြို့ ဖြစ်သည်။
ဒါဗောင်းမြို့သည် မင်ဒနောင်းကျွန်း၏ ကုန်သွယ်ရေး၊ ကူးသန်းရောင်းဝယ်ရေး နှင့် လုပ်ငန်းများ အတွက် အချက်အချာကျသော ဒေသတစ်ခုဖြစ်ပြီး ဒါဗောင်းဒေသ၏ ဒေသဆိုင်ရာ အချက်အချာ နေရာလည်း ဖြစ်သည်။
ဖိလစ်ပိုင်နိုင်ငံတွင် အမြင့်ဆုံးတောင် ဖြစ်သော အာပိုတောင် တည်ရှိသည်။
ဖိလစ်ပိုင်၏ ဒူးရင်းသီးမြို့တော်ဟုလည်း လူသိများကြသည်။
ဒရက်စဒန်မြို့သည် ဂျာမနီနိုင်ငံ ဆက်စွန်နီ လွတ်လပ်သော ပြည်နယ်၏ မြို့တော် ဖြစ်သည်။
ချက်သမ္မတနိုင်ငံနှင့် နယ်စပ်အနီး အယ်လ်ဘီမြစ်ဝှမ်းတွင် တည်ရှိသည်။
ဒါဘန်မြို့သည် တောင်အာဖရိကနိုင်ငံ ကွာဇူးလူး-နာတယ် ပြည်နယ်၏ အကြီးဆုံးမြို့ ဖြစ်သည်။
ဒါဘန်မြို့ကြီးဒေသသည် တောင်အာဖရိကတွင် ဂျိုဟန္နက်စဗတ်မြို့ ပြီးလျှင် ဒုတိယမြောက် အကြီးဆုံး မြို့ကြီးဒေသဖြစ်ပြီး ကိပ်တောင်းမြို့ နှင့် အတူတူ ဖြစ်သည်။
တောင်အာဖရိကတွင် ဂျိုဟန္နက်စဗတ်ပြီးလျှင် ဒုတိယမြောက် အရေးအပါဆုံး ကုန်ထုတ်လုပ်ရေး အချက်အချာဌာန လည်း ဖြစ်သည်။
တောင်အာဖရိကတွင် အလုပ်အများဆုံး ဆိပ်ကမ်းမြို့ အဖြစ် ကျော်ကြားသည်။
အင်တက်ဘီမြို့သည် ယူဂန်းဒါးနိုင်ငံ အလယ်ပိုင်းရှိ အဓိက မြို့တစ်မြို့ ဖြစ်သည်။
ဝိတိုရိယအိုင်၏ ကျွန်းဆွယ်ပေါ်တွင် တည်ရှိပြီး ယူဂန်းဒါးနိုင်ငံ၏ မြို့တော် ကင်ပါလာမြို့ မှ အနောက်တောင်ဘက် ၂၃ မိုင် (၃၇ ကီလိုမီတာ) အကွာတွင် တည်ရှိသည်။
လွတ်လပ်ရေး မရမီ ၁၉၆၂ ခုနှစ် အထိ ယူဂန်းဒါး အစောင့်အရှောက်ခံ နယ်မြေ အစိုးရ၏ ရုံးထိုင်ရာ နေရာ ဖြစ်ခဲ့သည်။
အင်တက်ဘီမြို့သည် အင်တက်ဘီ အပြည်ပြည်ဆိုင်ရာ လေဆိပ် တည်ရှိရာ မြို့ဖြစ်ပြီး ယူဂန်းဒါးနိုင်ငံ၏ အကြီးဆုံး ကူးသန်းရောင်းဝယ်ရေး နှင့် စစ်ရေးဆိုင်ရာ လေဆိပ်တစ်ခု ဖြစ်ကာ ပါလက်စတိုင်း လွတ်မြောက်ရေး တပ်ဖွဲ့မှ ပြန်ပေးဆွဲထားသော ဓားစာခံ အယောက် ၁၀၀ ကျော်ကို အစ္စရေးတို့မှ ရုပ်ရှင်ဆန်ဆန် ကယ်ဆယ်ခဲ့သော အင်တက်ဘီ စစ်ဆင်ရေးကြောင့် လူသိများ ကျော်ကြားသည်။
အင်တက်ဘီမြို့သည် နိုင်ငံတော် အိမ်တော်၊ တရားဝင် ရုံးများနှင့် သမ္မတ အိမ်တော်တို့ တည်ရှိရာ ဒေသဖြစ်သည်။
ချင်းဒီမိုကရေစီအဖွဲ့ချုပ် () သည် မြန်မာနိုင်ငံရှိ နိုင်ငံရေးပါတီ တစ်ခုဖြစ်သည်။
၂၀၁၄ ခုနှစ် ဇူလိုင် ၁၄ ရက်နေ့တွင် စတင် တည်ထောင်ခဲ့သည်။
၂၀၁၀ အထွေထွေ ရွေးကောက်ပွဲတွင် မြို့နယ် ၁၂ မြို့နယ်၊ မဲဆန္ဒနယ် ၂၅ နေရာတို့မှ ဝင်ရောက်ယှဉ်ပြိုင်ခဲ့သည်။
၂၀၁၈ ခုနှစ် အောက်တိုဘာလ ၁၆ ရက်နေ့တွင် ချင်းဒီမိုကရေစီအဖွဲ့ချုပ်၊ ချင်းတိုးတက်ရေးပါတီ (CPP)နှင့် ချင်းအမျိုးသားဒီမိုကရက်တစ်ပါတီ (CNDP) ပါတီသုံးခု ပူးပေါင်း၍ ချင်းအမျိုးသားဒီမိုကရေစီအဖွဲ့ချုပ်အမည်ဖြင့် ပူးပေါင်းဖွဲ့စည်းခဲ့သည်။
ကချင်ဒီမိုကရက်တစ်ပါတီ (; အတိုကောက် KDP) သည် မြန်မာနိုင်ငံရှိ နိုင်ငံရေးပါတီ တစ်ခုဖြစ်သည်။
၂၀၁၃ တွင် ပါတီမှတ်ပုံတင်ခဲ့ပြီး ၂၀၁၄ ဇန်နဝါရီ၌ ပါတီတည်ထောင်ခွင့်မှတ်ပုံတင်ရရှိသည်။
ပါတီဝင်အရေအတွက်မှာ ၁,၀၀၀ ခန့်ရှိပြီး ၂၀၁၅ ရွေးကောက်ပွဲတွင် မြစ်ကြီးနား၊ ဗန်းမော်၊ ဆွမ်ပရာဘွမ်၊ ပူတာအို၊ ဝိုင်းမော် စသည့် ကချင်ပြည်နယ်ရှိ မြို့နယ် ၁၃ မြို့နယ် မဲဆန္ဒနယ်များတွင် ဝင်ရောက် ယှဉ်ပြိုင်ခဲ့သည်။
ဖျက်သိမ်းခြင်း ၂၀၁၉ ခုနှစ် ဇွန်လ ၇ ရက်နေ့တွင် ကချင်ပြည်နယ်ပြည်သူ့ပါတီကို စည်းလုံးညီညွတ်ရေးနှင့်ဒီမိုကရေစီပါတီ ကချင်ပြည်နယ်၊ ကချင်ဒီမိုကရက်တစ်ပါတီနှင့် ကချင်ပြည်နယ်ဒီမိုကရေစီပါတီတို့ ပူးပေါင်း၍ ပါတီတစ်ခုတည်းအဖြစ် ဖွဲ့စည်းခဲ့သည့်အတွက် ကချင်ဒီမိုကရက်တစ်ပါတီကို ပါတီမှတ်ပုံတင် ဖျက်သိမ်းခဲ့သည်။